Emmental-Alpene

Emmental-Alpene er en fjellkjede i den sentrale delen av Sveits og regnes til De sveitsiske For-Alper. To store daler, Emmental og Entlebuch, strekker seg inn i fjellområdet fra hhv. nordvest og nordøst.

Avgrensning 
Emmental-Alpene begrenses
 i øst av byen Luzern og innsjøene Vierwaldstättersjøen, Alpnachersee, Sarnersee og Lungerer See (mot Uri-Alpene),
 i syd av elven Aare, innsjøene Brienzersjøen og Thunersjøen samt byen Thun (mot Bern-Alpene).

I nord grenser Emmental-Alpene til jordbruksbeltet Mittelland.

Inndeling 
Emmental-Alpene kan deles inn i flere fjellmassiv:
 Güggisgrat (2063 moh. i Burgfeldstand) lengst i sydvest;
 Sigriswilgrat (2051 moh. i Sigriswiler Rothorn) nord for Güggisgrat;
 Sieben Hengste (1955 moh. i Schibe) nordøst for Güggis- og Sigriswilgrat;
 Hohgant (2197 moh. i Furggegütsch) som østlig fortsettelse av Sieben Hengste;
 Brienzergrat (2350 moh. i Brienzer Rothorn) øst for Hohgant;
 Schrattenflue (2093 moh. i Hengst) nord for Hohgant og Brienzergrat;
 Fürsteingruppe (2040 moh. i Fürstein) øst for Schrattenflue; 
 Pilatus (2128 moh. i Tomlishorn) lengst i nordøst;
 Napfbergland (1408 moh. i Napf) lengst i nord;
 Falkenfluh (1196 moh. i Schafegg) lengst i vest.

Emmental-Alpene forekommer ikke i alle inndelinger av de sveitsiske Alpene. Ifølge utkastet til en «internasjonalt enhetlig orografisk inndeling av Alpene» omtales de østlige delene (Pilatus, Fürsteingruppe, Schrattenflue) som Luzern-Alpene. De sydlige delene (Güggis-, Sigriswil-, Brienzergrat, Sieben Hengste, Hohgant) betraktes her som en del av Bern-Foralpene. De laveste delene i nord og vest (Napfbergland og Falkenfluh) regnes ofte ikke til Alpene i det hele tatt, men til Mittelland.

Referanser

Eksterne lenker 

Fjellkjeder i Alpene
Fjell i Bern
Fjell i Luzern
Fjell i Obwalden
Fjell i Nidwalden